TradeDoubler

TradeDoubler er et internettselskap som jobber med annonsering på Internett. Selskapet spesialiserer seg på affiliatemarkedsføring, søkemotormarkedsføring, kampanjer og sporingsteknologi. Hovedkontoret ligger i Stockholm og selskapet har mer enn 650 ansatte i 18 europeiske land. TradeDoubler er notert på Stockholmsbørsens O-liste og ble grunnlagt i 1999 av Martin Lorentzon, som også har grunnlagt den populære musikktjenesten Spotify.

Den 15. januar 2007 offentliggjorde TradeDoubler et kjøpstilbud fra det amerikanske selskapet AOL på 6,3 milliarder svenske kronerAOL byr på svenske TradeDoubler  Digi, den 15. januar 2007. Den 15. mars 2007 ble budet trukket tilbake, da for få aksjonærer var villige til å selge sine aksjer til AOL.AOL gir opp TradeDoubler  Digi, den 15. mars 2007 I august 2007 kjøpte TradeDoubler opp det britiske selskapet IMW som spesialiserer seg på søkemotormarkedsføring. I kjøpet inngikk teknologiselskapet The Technology Works, konsulentselskapet The Search Works og SEM-verktøyet BidBuddy.

TradeDoubler i Norge
I Norge ble TradeDoubler etablert i 2000Nøkkelopplysninger fra Enhetsregisteret og selskapet har kontorer på Youngstorget i Oslo. TradeDoubler i Norge har kunder som MPX, Nelly.com, CDON, DFDS, Color Line og Blivakker. Om lag 200 annonsører er idag tilknyttet direkte eller indirekte det norske kontoret. I 2010 sponset TradeDoubler bransjeeventet GulltaggenTradeDoubler som partner på Gulltaggen samt ANFO Affiliate-seminaret i 2015. Den norske avdelingen ble avviklet 1. februar 2015, hvorpå annonsører og kunder vil bli styrt fra Sverige og England. I Norge samarbeider TradeDoubler med flere partnere, som blant annet rabattkodesidene Kickback og Svosj, store mediehus, og diverse influensere.

 Referanser 

Eksterne lenker
 TradeDoubler Norge sin blogg

Kategori:Etableringer i 1999